ખુશીનો ડર તમારી જાતમાં વિશ્વાસ નહિ કરવાથી આવતો હોય છે, એ પોતાની જાતને હળવાશથી લેવાથી આવતો હોય છે. અને, જો તમે બીજા લોકોને એવી છૂટ આપશો કે તે તમને એક કચરાની જેમ ગણે અને તેવી વર્તણુંક કરે, અને તમને એકદમ હળવાશથી લે, તો હું તમને કહી દઉં કે તો પછી તેઓ એવું જ કરશે. તમારી આજુબાજુ જે સફળ અને ખુશ લોકો છે તેમની તરફ જુઓ, અને તમને એક સામાન્ય લક્ષણ દેખાશે: તેઓ તેમની જાતને એક સન્માનપૂર્વક રાખતાં હશે. જો તમે તમારી જાતને પ્રેમ કરતાં શીખશો તો તમને ખુશીનો ભય નહિ સતાવે. બહુ ઓછા લોકો ખુશીઓનો આનંદ માણતાં હોય છે, મોટાભાગના લોકોને તેને ખોઈ દેવાનો ડર લાગતો હોય છે, અને તે ડરમાં ને ડરમાં તેઓ મોટાભાગે તેને હંમેશાં ખરેખર ગુમાવી પણ દેતા હોય છે.